

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„Výmena ionexových hmôt do dekarbonizačných filtrov (DF) č. 1, 2 ,3, 4**

**a kontrola technického stavu dekarbonizačných filtrov“**

# ČASŤ 1 – VŠEOBECNÉ INFORMÁCIE

## Identifikácia obstarávateľa

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

## Predmet zákazky

Predmetom zákazky je zrealizovať:

* výmenu ionexových hmôt do dekarbonizačných filtrov(DF) 1,2,3,4
* vykonať kontrolu technického stavu dekarbonizačných filtrov
* vykonať odstránenie prípadného nevyhovujúceho stavu dekarbonizačných filtrov po ich kontrole

Podrobné vymedzenie predmetu zákazky tvorí časť 3 – Opis predmetu zákazky.

## Typ zmluvy

Výsledkom obstarávania bude vystavenie objednávky pre každý dekarbonizačný filter samostatne

## Miesto a termín realizácie predmetu zákazky

Miesto realizácie:

MH Teplárenský holding, a.s., závod Bratislava, prevádzka tepláreň Východ, Turbínová 3, 831 04 Bratislava – mestská časť Nové Mesto

Termín dodania predmetu súťaže :

* Zhotoviteľ sa zaväzuje dielo vykonať v lehote do 60 dní od účinnosti objednávky, najneskôr však do 31.10.2025.

## Obhliadka miesta realizácie zákazky

 Obhliadka je povinná, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa

Martina Šáteková +421 915 573140 / martina.satekova@mhth.sk

 Obhliadka sa bude konať dňa: **29.07.2025 o 10:00 hod** so stretnutím na MH Teplárenský holding, a.s., závod Bratislava, Turbínová 3, 831 04 Bratislava – mestská časť Nové Mesto. Vašu účasť spolu s názvom firmy a osobami na účasť nahláste mailom na martina.satekova@mhth.sk

## Vysvetľovanie a doplnenie súťažných podkladov

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok, zaslať ich mailom na peter.dojcan@mhth.sk

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

## Obsah ponuky

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži (deklarujete v zmysle voliteľných podmienok, dokument prikladáte len vtedy ak je to výslovne určené):

7.1 **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)

* 1. Súhlas s obsahom **„Čestné vyhlásenie účastníka MHTH.docx**“, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Súhlas s **„vseobecne-zmluvne-podmienky-pre-nakup mhth 062023“.**Urobíte tak vo voliteľných podmienkach. V prípade nesúhlasu budete zo súťaže vylúčení.
	3. Súhlas s „**Viazanosť cenovej ponuky do 30.09.2025, pričom takto zazmluvnená cena je platná počas realizácie diela**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	4. Súhlas s „**Realizácia diela v lehotách podľa článku 1.4 , ČASŤ 1 Súťažných podkladov** “. Urobíte tak vo voliteľných podmienkach. V prípade nesúhlasu budete zo súťaže vylúčení.
	5. Cenovú ponuku podľa časti 4 týchto súťažných podkladov, ktorú **vyplníte elektronicky v sieni**, a **doplníte vo forme elektronického dokumentu s technickou časťou ponuky, ktorá bude obsahovať rozpis všetkých potrebných výkonov a materiálov potrebných per vykonanie diela Požadujeme predložiť návrh aktuálnych a technologicky moderných variánt ktoré by prichádzali do úvahy, zároveň by zlepšili ekonomiku prevádzky. Zároveň požadujeme naceniť vrátane ekologickej likvidácie pôvodnej zbytkovej náplne, výmeny za novú ionexovú hmotu, odborný dohľad pri prvom spustení**
	6. Vo voliteľných podmienkach vyplníte **názov ponúkaného ionexu a do prílohy vložíte technické listy, karty bezpečnostných údajov**
	7. Uchádzač musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora. Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona). Zápis v tomto registri deklaruje vo voliteľných podmienkach
	8. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.

## Predloženie ponuky

 Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „ERMMA“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

## Termín predkladania ponúk a harmonogram súťaže

**1. kolo:** **Vstupné kolo, obhliadky, kolo otázok a odpovedí**

od 22.07.2025 11:00 do 01.08.2025 do 20:00

obhliadka : 29.07.2025 10:00

lehota na predkladanie ponúk: **01.08.2025 do 20:00**

**2. kolo: Kontrolné kolo**  od 01.08.2025 20:00 do 06.08.2025 do 10:00

**3. kolo: Aukčné kolo :**  bude vyhlásené po ukončení procesov kontrolného kola a oznámené mailom

## Doplnenie, zmena a odvolanie ponuky

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 1.9 ČASTI 1 Súťažných podkladov

## Preskúmanie ponúk

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 1.7 tejto ČASTI 1 súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „ERMMA“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „ERMMA“ obstarávateľ výzvu na účasť v elektronickej aukcii – aukčnom kole a pravidlá priebehu elektronickej aukcie (v prípade rozhodnutia o ďalšom pokračovaní súťaže).

## Vysvetľovanie ponúk

 Obstarávateľ môže požiadať elektronicky prostredníctvom modulu „ERMMA“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „ERMMA“.

## Vyhodnotenie ponúk

 Obstarávateľ hodnotí tie ponuky, ktoré neboli podľa bodu 1.11 a 1.12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti ČASŤ 2 . Kritérium na vyhodnotenie ponúk a spôsob jeho uplatnenia.

## Platnosť ponuky

Lehota viazanosti ponúk je stanovená **do 30.09.2025.**

## Práva obstarávateľa

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

# ČASŤ 2 – KRITÉRIA NA VYHODNOTENIE PONÚK

Obstarávateľ porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

# ČASŤ 3 - OPIS PREDMETU ZÁKAZKY

## Rozsah predmetu zákazky:

Predmetom zákazky je zrealizovať:

* výmenu ionexových hmôt do dekarbonizačných filtrov(DF) 1,2,3,4
	+ Momentálne používane ionexové hmoty :
		- slabo kyslý katex AMBERLITE IRC 86 množstvo 2600 ltr (DF č.1)
		- slabo kyslý katex AMBERLITE IRC 86 množstvo 2325 ltr (DF č.2).
		- slabo kyslý katex AMBERLITE IRC 86 množstvo 2325 ltr (DF č.3).
		- slabo kyslý katex AMBERLITE IRC 86 množstvo 2325 ltr (DF č.4).
	+ uvažuje sa s kompletnou výmenou ionexovej hmoty,vrátane technického dozoru pri výmene hmôt a pri prvej regenerácii.
	+ do úvahy pripadajú aj technologicky vyspelejšie náhrady za predpokladu vhodnosti použitia pri existujúcej technológii.
* vykonať kontrolu technického stavu dekarbonizačných filtrov
* vykonať odstránenie prípadného nevyhovujúceho stavu dekarbonizačných filtrov po ich kontrole
* vykonať ekologickú likvidáciu zbytkovej náplne
* zabezpečiť odborný dohľad pri prvom spustení

**Protiplnenia objednávateľa:**

- objednávateľ neposkytuje žiadne protiplnenie a zhotoviteľ musí rátať s uvedenými nákladmi v cene diela

# ČASŤ 4 - SPÔSOB URČENIA CENY

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Bratislava.

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| **001.** | **Dekarbonizačný filter DF č. 1** |  |  |
| 002. | Výmena ionexovej hmoty | súbor | 1.00 |
| 003. | Kontrola technického stavu | súbor | 1.00 |
| 004. | Odstránenie prípadného nevyhovujúceho stavu dekarbonizačných filtrov po ich kontrole | súbor | 1.00 |
| 005. | Ekologická likvidácia zbytkovej náplne | súbor | 1.00 |
| 006. | Odborný dohľad pri prvom spustení | súbor | 1.00 |
| **007.** | **Dekarbonizačný filter DF č. 2** |  |  |
| 008. | Výmena ionexovej hmoty | súbor | 1.00 |
| 009. | Kontrola technického stavu | súbor | 1.00 |
| 010. | Odstránenie prípadného nevyhovujúceho stavu dekarbonizačných filtrov po ich kontrole | súbor | 1.00 |
| 011. | Ekologická likvidácia zbytkovej náplne | súbor | 1.00 |
| 012. | Odborný dohľad pri prvom spustení | súbor | 1.00 |
| **013.** | **Dekarbonizačný filter DF č. 3** |  |  |
| 014. | Výmena ionexovej hmoty | súbor | 1.00 |
| 015. | Kontrola technického stavu | súbor | 1.00 |
| 016. | Odstránenie prípadného nevyhovujúceho stavu dekarbonizačných filtrov po ich kontrole | súbor | 1.00 |
| 017. | Ekologická likvidácia zbytkovej náplne | súbor | 1.00 |
| 018. | Odborný dohľad pri prvom spustení | súbor | 1.00 |
| **019.** | **Dekarbonizačný filter DF č. 4** |  |  |
| 020. | Výmena ionexovej hmoty | súbor | 1.00 |
| 021. | Kontrola technického stavu | súbor | 1.00 |
| 022. | Odstránenie prípadného nevyhovujúceho stavu dekarbonizačných filtrov po ich kontrole | súbor | 1.00 |
| 023. | Ekologická likvidácia zbytkovej náplne | súbor | 1.00 |
| 024. | Odborný dohľad pri prvom spustení | súbor | 1.00 |

**Voliteľné podmienky:**

|  |  |
| --- | --- |
| **NÁZOV VOLITEĽNEJ PODMIENKY** | **ROZSAH HODNÔT** |
| Disponujem potrebnými oprávneniami/povoleniami | Nedisponujem; Disponujem |
| Súhlas s obsahom Čestné vyhlásenie účastníka MHTH | Nesúhlasím; Súhlasím |
| Súhlas s Všeobecné zmluvné podmienky pre nákup\_MHTH | Nesúhlasím; Súhlasím |
| Viazanosť cenovej ponuky do 30.9.2025 | Nesúhlasím; Súhlasím |
| Realizácia diela v lehotách podľa článku článku 1.4 , ČASŤ 1 Súťažných podkladov | Nesúhlasím; Súhlasím |
| Zápis v RPVS podľa zákona č. 315/2018 Z. z | Nie; Áno |
| Ponúkame | (text) |
| Ponúkame nasledovný TYP IONEXU | (text) |

# ČASŤ 5 – OBCHODNÉ PODMIENKY

Zmluvné podmienky realizácie predmetu zákazky sú podrobne stanovené v vseobecne-zmluvne-podmienky-pre-nakup mhth 062023, podmienky bezpečného výkonu prác a Zásady dodržiavania ochrany ŽP v podmienkach MH Teplárenský holding, a.s., závod Bratislava

# ČASŤ 6 - PRÍLOHY

príloha č. 1 - Čestné vyhlásenie účastníka

príloha č. 2 - vseobecne-zmluvne-podmienky-pre-nakup mhth 062023

príloha č. 3 - Príloha č.2 podmienky bezpečného výkonu prác

príloha č. 4 - Príloha č.3 Zásady dodržiavania ochrany ŽP v podmienkach MH Teplárenský holding, a.s., závod Bratislava

Príloha č. 5 - Otázky\_a\_odpovede